คาราบาวแดง

คาราบาวแดง () เป็นเครื่องดื่มชูกำลังสัญชาติไทย กำเนิดขึ้นจากการนำชื่อของวงดนตรีเพื่อชีวิต คาราบาว มาผสมผสานกับชื่อโรงเบียร์เยอรมันตะวันแดงจาก"คาราบาวตะวันแดง" สู่"คาราบาวกรุ๊ป" เพื่อล่าฝันระดับโลก โพสต์ทูเดย์, 16 พฤศจิกายน 2562, สืบค้นเมื่อ 19 กุมภาพันธ์ 2563 การก่อตั้งแบรนด์มีจุดเริ่มต้นจากความร่วมมือระหว่างยืนยง โอภากุล นักร้องนำวงคาราบาว และคณะผู้บริหารโรงเบียร์เยอรมันตะวันแดง ได้แก่ เสถียร เศรษฐสิทธิ์ และ ณัฐชไม ถนอมบูรณ์เจริญForbes Thailand: ณัฐชไม ถนอมบูรณ์เจริญ 9 พฤษภาคม 2562, สืบค้นเมื่อ 23 มกราคม 2563 ต่อมาได้จัดตั้ง บริษัท คาราบาวตะวันแดง จำกัด เมื่อวันที่ 22 สิงหาคม พ.ศ. 2544 ด้วยทุนจดทะเบียนเริ่มต้น 1 ล้านบาท และเปิดตัวผลิตภัณฑ์คาราบาวแดงอย่างเป็นทางการเมื่อวันที่ 28 ตุลาคม พ.ศ. 2545

โฆษณาเปิดตัวเผยแพร่ครั้งแรกเมื่อวันที่ 23 ตุลาคม พ.ศ. 2545 ทางสถานีโทรทัศน์สีกองทัพบกช่อง 7 เวลา 18.30 น. ภายใต้สโลแกน "เชิดชูนักสู้ผู้ยิ่งใหญ่ โดยเนื้อหานำเสนอวีรกรรมของบุคคลสำคัญในประวัติศาสตร์ไทย อาทิ ชาวบ้านบางระจัน, ท้าวสุรนารี และยุทธนาวีเกาะช้าง โฆษณาดังกล่าวได้รับความสนใจอย่างกว้างขวาง เนื่องจากใช้งบประมาณสูงและมีคุณภาพระดับภาพยนตร์โฆษณา คาราบาวแดง บรรพชนไทย ควบคู่กับการเปิดตัวอัลบั้มใหม่ของวงคาราบาวชื่อ "นักสู้ผู้ยิ่งใหญ่" และการจัดคอนเสิร์ตฟรีเพื่อส่งเสริมการตลาดPositioning: คาราบาวแดง แรง! โดน! ด้วยตำนาน อย่างไรก็ดี โฆษณาก็ได้รับเสียงวิจารณ์บางส่วนเกี่ยวกับความเหมาะสมในการใช้เหตุการณ์ทางประวัติศาสตร์เชิงพาณิชย์ และการที่วงดนตรีเพื่อชีวิตเข้าสู่ธุรกิจเชิงทุน

ใน พ.ศ. 2548 บริษัทได้เปิดตัว "คาราบาว เอ็กซ์โอ" เครื่องดื่มชูกำลังรสชาติใกล้เคียงวิสกี้ เพื่อเจาะกลุ่มผู้บริโภคใหม่ และในปี พ.ศ. 2550 กมลดิษฐ์ สมุทรโคจร ผู้จัดการฝ่ายการตลาด ได้ประกาศแผนรุกตลาดต่างประเทศ โดยตั้งเป้าเพิ่มสัดส่วนการส่งออกจาก 20% เป็น 25% ของกำลังการผลิตรวม 2 ล้านขวดต่อวัน รวมถึงขยายตลาดไปยังประเทศจีน ผ่านการร่วมทุนกับนักธุรกิจท้องถิ่น แทนการลงทุนเอง เนื่องจากข้อจำกัดด้านกฎหมายและภาษีนำเข้าที่สูง

เมื่อวันที่ 21 พฤศจิกายน พ.ศ. 2557 ผลิตภัณฑ์คาราบาวแดงได้เข้าสู่ตลาดหลักทรัพย์แห่งประเทศไทย ภายใต้ชื่อใหม่ว่า บริษัท คาราบาวกรุ๊ป จำกัด (มหาชน)ตลาดหลักทรัพย์แห่งประเทศไทย สืบค้นเมื่อ 23 มกราคม 2563 จากนั้นแบรนด์ได้ขยายการตลาดด้านกีฬา โดยเป็นผู้สนับสนุนสโมสรฟุตบอลเชลซีในพรีเมียร์ลีก, สโมสรฟุตบอลเรดิงในอีเอฟแอลแชมเปียนชิป###_ คาราบาว จะเป็นสปอนเซอร์คาดอก เรดดิ้ง _### จาก พันทิป รวมถึงเป็นผู้สนับสนุนหลักของการแข่งขันฟุตบอลถ้วยอีเอฟแอลคัพตั้งแต่ พ.ศ. 2560 ภายใต้ชื่อ "คาราบาวคัพ"

ใน พ.ศ. 2566 คาราบาวแดงยังได้เป็นผู้สนับสนุนสโมสรฟุตบอลฮหว่างอัญซาลาย ในวี.ลีก 1 ลีกฟุตบอลสูงสุดของประเทศเวียดนามอีกด้วย

 อ้างอิง 

 แหล่งข้อมูลอื่น 
 เว็บไซด์อย่างเป็นทางการ 

หมวดหมู่:เครื่องดื่มชูกำลัง
หมวดหมู่:บริษัทเครื่องดื่มของไทย
หมวดหมู่:คาราบาวกรุ๊ป
หมวดหมู่:ธุรกิจเครื่องดื่ม
หมวดหมู่:ตราสินค้าผลิตภัณฑ์เครื่องดื่ม
หมวดหมู่:เครื่องหมายการค้า
หมวดหมู่:ตราสินค้าไทย
หมวดหมู่:แบรนด์เครื่องดื่มสัญชาติไทย